CELEX: 32022R1180
Language: sk
Date: 2022-01-11 00:00:00
Title: Delegované nariadenie Komisie (EÚ) 2022/1180 z 11. januára 2022, ktorým sa opravuje smernica Európskeho parlamentu a Rady 2009/45/ES o bezpečnostných pravidlách a normách pre osobné lode

11.7.2022   
               
               
                  SK
               
               
                  Úradný vestník Európskej únie
               
               
                  L 184/1
               
            
         DELEGOVANÉ NARIADENIE KOMISIE (EÚ) 2022/1180
         z 11. januára 2022,
         ktorým sa opravuje smernica Európskeho parlamentu a Rady 2009/45/ES o bezpečnostných pravidlách a normách pre osobné lode
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2009/45/ES zo 6. mája 2009 o bezpečnostných pravidlách a normách pre osobné lode (1), a najmä na jej článok 10 ods. 2 a 3,
         keďže:
         
                     (1)
                  
                  
                     Delegované nariadenie Komisie (EÚ) 2020/411 (2) obsahovalo chybu v zmenenej časti B kapitoly II-1 oddielu 2 prílohy I k smernici 2009/45/ES.
                  
               
                     (2)
                  
                  
                     V oddiele 2 kapitole II-1 časti B prílohy I k smernici 2009/45/ES zmenenej delegovaným nariadením (EÚ) 2020/411 sa nevylučuje predpis 8.1 z rozsahu pôsobnosti príslušnej časti Medzinárodného dohovoru o bezpečnosti ľudského života na mori podpísaného 1. novembra 1974 v Londýne (dohovor SOLAS z roku 1974) v znení zmien na osobné lode kategórií B, C a D.
                  
               
                     (3)
                  
                  
                     Počas rokovaní o návrhu delegovaného nariadenia (EÚ) 2020/411 sa experti dohodli, že požiadavky na bezpečný návrat do prístavu evidované v predpise 8.1 kapitoly II-1 časti B dohovoru SOLAS z roku 1974 by sa nemali vzťahovať na osobné lode kategórie B, C a D, keďže by to bolo neprimerané vzhľadom na okolnosti, za ktorých tieto kategórie lodí pôsobia.
                  
               
                     (4)
                  
                  
                     Smernica 2009/45/ES by sa mala preto zodpovedajúcim spôsobom opraviť,
                  
               PRIJALA TOTO NARIADENIE:
         
            Článok 1
            V oddiele 2 kapitole II-1 prílohy I k smernici 2009/45/ES sa časť B nahrádza takto:
            
               „ČASŤ B — NENARUŠENÁ STABILITA, ROZDELENIE LODE NA ÚSEKY A NARUŠENÁ STABILITA
               Lode musia uplatňovať požiadavky príslušných ustanovení kapitoly II-1 častí B až B-4 dohovoru SOLAS v znení zmien s výnimkou predpisu 8-1.“
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. januára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 163, 25.6.2009, s. 1.
         
            (2)  Delegované nariadenie Komisie (EÚ) 2020/411 z 19. novembra 2019, ktorým sa mení smernica Európskeho parlamentu a Rady 2009/45/ES o bezpečnostných pravidlách a normách pre osobné lode, pokiaľ ide o požiadavky na bezpečnosť osobných lodí vnútroštátnej dopravy (Ú. v. EÚ L 83, 19.3.2020, s. 1).